76. ΝΟΜΟΘΕΤ. ΔΙΑΤΑΓΜΑ υπ’ αριθ. 952 της 12/19 Αυγ. 1971 (ΦΕΚ Α΄ 160) Περί προξενικών ναυτιλιακών τελών. Άρθρ.1.-Τα εις λιμένας της αλλοδαπής, ένθα εδρεύουν Ελληνικαί προξενικαί αρχαί, προσεγγίζοντα Ελληνικά εμπορικά πλοία δια την κατά νόμον θεώρησιν των ναυτιλιακών των εγγράφων και πάσαν ετέραν κατά Νόμον υπηρεσίαν, υποχρεούνται να καταβάλουν προξενικά ναυτιλιακά τέλη δια τας παρεχομένας υπό των ελληνικών προξενικών αρχών προς αυτά υπηρεσίας. Εν ακινησία του πλοίου επί χρονικόν διάστημα μείζον των δύο μηνών τα τέλη μειούνται δια το πέραν των δύο μηνών διάστημα κατά τόσα έκτα των ετησίων τελών όσοι οι πέραν αυτού μήνες ακινησίας του πλοίου. Κατά τον υπολογισμόν των μηνών ακινησίας, οίτινες υπερβαίνουν τους δύο μήνας, τμήμα μεν χρόνου μέχρι 15 ημερών δεν λαμβάνεται υπ’ όψιν, χρονικόν δε διάστημα πέραν των 15 ημερών λογίζεται ως ολόκληρος μην. Άρθρ.2.-1.Τα εν τω προηγουμένω άρθρω τέλη ορίζονται ετησίως: α)Δια πλοία καθαράς χωρητικότητος μέχρι εκατόν κόρων εις δολλάρια Η.Π.Α. 3. β)Δια πλοία άνω των εκατόν κόρων εις 0,042 του δολλαρίου Η.Π.Α. κατά κόρον του συνόλου της καθαράς χωρητικότητος και μέχρις 25.000 κόρων. Χωρητικότητος πέραν των 25.000 δεν λαμβάνεται υπ’ όψιν. 2.Τα ελληνικά επιβατικά πλοία, τα οποία αναλαμβάνουν την υποχρέωσιν της δωρεάν μεταφοράς της ελληνικής αλληλογραφίας εις τους λιμένας της αλλοδαπής τους καθοριζομένους εις τα δρομολόγια αυτών, απαλλάσσονται της καταβολής των ανωτέρω τελών. 3.Τα εν παρ. 1 προξενικά τέλη εκάστου έτους βεβαιούνται βάσει δηλώσεως του υποχρέου υποβαλλομένης μέχρι τέλους Φεβρουαρίου του επομένου έτους, κατά τα ισχύοντα δια την φορολογίαν εισοδήματος πλοίων, καταβάλλονται δε εφ’ άπαξ εις το Δημόσιον εις δολλάρια Η.Π.Α. συν τη υποβολή της δηλώσεως. Άρθρ.3.(Καταργήθηκε από την περίπτ. α΄ της παρ. 1 άρθρ. 7 Νόμ. 2949/16-19 Οκτ. 2001 (ΦΕΚ Α΄ 243), κατωτ. αριθ. 143 από της εκδόσεως του προβλεπομένου από το άρθρο 1 παρ. 7 Νόμ. 2949/2001 Π. Δ/τος). Άρθρ.4.-Αι παράλιοι έμμισθοι και άμισθοι Προξενικαί Αρχαί υποχρεούνται εφ’ όσον προσέγγισαν πλοία εις λιμένα της έδρας των, να υποβάλουν κατά μήνα Ιανουάριον εκάστου έτους εις το Υπουργείον Εμπορικής Ναυτιλίας και εις το Υπουργείον των Εξωτερικών (Γενικήν Επιθεώρησιν) κατάστασιν εμφαίνουσαν τας γενομένας προσεγγίσεις πλοίων του προηγουμένου έτους μετά πλήρων στοιχείων. Άρθρ.5.-Η μη υποβολή δηλώσεως υπό του κατά την παρ. 3 του άρθρ. 2 υποχρέου ή η υποβολή εκπροθέσμου τοιαύτης συνεπάγεται τας κυρώσεις περί μη υποβολής ή εκπροθέσμου υποβολής δηλώσεως φορολογίας εισοδήματος πλοίων. Άρθρ.6.-Πάσα διάταξις αντικειμένη εις το παρόν καταργείται. Άρθρ.7.-Η ισχύς του παρόντος άρχεται από της 1ης Ιαν. 1972. 